Nigraflugila papago

Nigraflugila papago (Hapalopsittaca melanotis, laŭ kio ankaŭ Nigrorela papago) estas specio de papagoj en la familio papagedoj, latine Psittacidae. Ĝi troviĝas en Bolivio kaj Peruo.

Taksonomio kaj sistematiko
Frue en la 20-a jarcento la Nigraflugila papago kunhavis genron Pionopsitta kun la Kronpapago (P. pileata).Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023 Ĝi havas du subspeciojn, nome nomiga H. m. melanotis (Lafresnaye, 1847) kaj H. m. peruviana (Carriker, 1932). Oni sugestis, ke peruviana meritas traktadon kiel plena specio.Collar, N. kaj P. F. D. Boesman (2020). Black-winged Parrot (Hapalopsittaca melanotis), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Februaro, 2023

Aspekto
La nigraflugila papago estas ĉirkaŭ 24 cm longa. Plenkreskuloj de ambaŭ subspecioj estas plejparte verdaj, kio estas pli flaveca sur iliaj subpartoj. Ilia krono havas blugrizan nuancon, iliaj bridoj estas bluaj, kaj rozkoloraj plumoj ĉirkaŭas la okulon. La nomiga subspecio havas nigrajn orelkovrilojn; tiuj de H. m. peruviana estas flavbrunaj. La nomiga havas larĝan blugrizan kolumon; tiu de peruviana estas pli mallarĝa. Ambaŭ subspecioj havas plejparte nigrajn flugilojn krom la plejparte bluaj unuarangaj flugilplumoj. Ilia vosto havas verdajn pintojn, kun nigreca bluo.

Distribuado kaj habitato
Ambaŭ subspecioj de la nigraflugila papago havas disajn teritoriojn. La nomiga subspecio troviĝas en centra-okcidenta Bolivio inter la departementoj La-Pazio kaj Santa-Kruzio. H. m. peruviana troviĝas en centra kaj suda Peruo, de Huánuco ĝis Junín kaj Kusko. La specio loĝas en humidaj montaj ĉiamverdaj arbaroj, nebularbaroj kaj elfaj arbaroj, eĉ kiam ili estas en disaj areoj anstataŭ kontinuaj. Laŭ alteco ĝi varias inter 1 740 kaj 3 450 m.

Kutimaro
Movoj
La movoj de la nigraflugila papago ne estas plene difinitaj. Ĝi eble loĝas en pli altaj altitudoj nur laŭsezone, kaj ŝajnas esti nomada serĉante manĝaĵon.

Manĝado
La dieto de la nigraflugila papago estas beroj, kaj tiuj de la Gaiadendron-visko estas tre ŝatataj. Grupoj de ĝis 50 inoj estis observitaj moviĝantaj inter arbarpecetoj serĉante fruktojn.

Reproduktado
Nenio estas konata pri la reprodukta biologio de la nigraflugila papago.

Referencoj

Parrots: A Guide to Parrots of the World; 1998, 

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Bolivio
Kategorio:Birdoj de Peruo